**Latinična verzija**

---

Јаги антена за HF подручје
**Радио-таласи** су врста електромагнетског зрачења у опсегу ЕМ спектра по таласној дужини изнад инфрацрвеног спектра. Подручје радијског спектра обухвата таласне дужине од милиметар до километар односно фреквенције од 3 Hz до 300 GHz (гигахерца;1 GHz = 1×109 Hz).

Настанак радио-таласа
---------------------

Радио-таласи настају у антенама када високофреквентна струја изазива наизменичну промену електричног и магнетског поља у околини антене што представља радио зрачење. Таласна дужина зависи од резонантне фреквенције осцилаторног кола које се налази у излазном степену и које је повезано са антеном. Величина и тип антене утичу на ефикасност зрачења таласа и то тако да је нејефикасније зрачење у случају да је величина антене једнака четвртини таласне дужине. Већа антена - веће су таласне дужине (мања фреквенција) и обрнуто.

Модулација
----------

Прост радио-талас је синусна таласна појава и као такав не носи многе информације. Да би се нека информација пренела, потребно је некако „утиснути" у талас али и потом препознати на пријемној страни. Тај поступак се зове модулација и он представља мењање неке од особина таласа у синхронизму са сигналом који представља информацију. У зависности која се особина мења постоји: 

* амплитудска модулација,
* фреквентна модулација и
* фазна модулација.

На пријемној страни постоји пријемна антена која је везана за пријемно осцилаторно коло које резонује на жељеној фреквенцији. Када се електромагнетска енергија таласа претвори у високофреквентну струју у осцилаторном колу, тада се приступа демодулацији и појачавању сигнала. Такав се сигнал може довести на звучник и онда, рецимо, чути сигнал неке радио-станице.

Појаси и употреба
-----------------

| Назив појаса | Скраћеница (енглеска) | Појас ITU | Фреквенција | Таласна дужина | Употреба |
| --- | --- | --- | --- | --- | --- |
|  |  |  | < 3 Hz | > 100 000 km | H.A.A.R.P. пројекти и војна употреба |
| екстремно ниске фреквенција | ELF | 1 | 3–30 Hz | 100 000 km – 10 000 km | комуникације са подморницама |
| супер ниске фреквенције | SLF | 2 | 30–300 Hz | 10 000 km – 1000 km | комуникације са подморницама |
| ултра ниске фреквенције | ULF | 3 | 300–3000 Hz | 1000 km – 100 km | подземне комуникације - рудник |
| врло ниске фреквенције | VLF | 4 | 3–30 kHz | 100 km – 10 km | подморнице, геофизика, надзор медицинских уређаја |
| ниске фреквенције | LF | 5 | 30–300 kHz | 10 km – 1 km | навигација, АМ радио, часовни сигнали |
| средње фреквенције | MF | 6 | 300–3000 kHz | 1 km – 100 m | АМ радио  |
| високе фреквенције | HF | 7 | 3–30 MHz | 100 m – 10 m | радио-аматери |
| врло високе фреквенције | VHF | 8 | 30–300 MHz | 10 m – 1 m | ФМ радио, телевизија, авиони |
| ултра високе фреквенције | UHF | 9 | 300–3000 MHz | 1 m – 100 mm | телевизија, мобилни телефони, авијација, бежични интернет (LAN) |
| супер високе фреквенције | SHF | 10 | 3–30 GHz | 100 mm – 10 mm | микроталасна пећ, авијација, радар |
| екстремно високе фреквенције | EHF | 11 | 30–300 GHz | 10 mm – 1 mm | радиоастрономија |
|  |  |  | изнад 300 GHz | < 1 mm |

Скраћенице су на енглеском, а појасеви су означени по међународном договору ITU-a *(International Telecommunication Union)*.

Види још
--------

* Радио-аматеризам

Спољашње везе
-------------

***Радио-таласи*** na Wikimedijinoj ostavi